ניהול מוצר

ממוזער
ניהול מוצר  הוא תהליך עסקי של תכנון, פיתוח, השקה וניהול של מוצר או שירות. תהליך זה כולל את כל מחזור חיי המוצר, משלב הרעיונות והיוזמה ועד פיתוח המוצר והיציאה לשוק ומשם לניהול השוטף שלו. מנהלי מוצר אחראים לכך שהמוצר יענה על צורכי קהל היעד ויתמוך באסטרטגיית העסק, תוך שהם מפקחים על כל שלבי מחזור חייו. בניהול מוצר תוכנה  מתאימים את העקרונות של ניהול מוצר לעולם הדיגיטלי.

 היסטוריה 
ממוזער|מסמכו של מקלרוי משנת 1931שורשיו של תחום ניהול המוצר נעוצים כבר בראשית המאה ה־20, אך הפריצה המשמעותית הראשונה התרחשה בשנת 1931 כאשר ניל ה. מקאלרוי, נשיא חברת פרוקטר אנד גמבל, כתב מזכר שהפך ליסוד תפיסת "איש המותג" (Brand Man). במזכר זה הוא טען לצורך באדם אחד שיהיה אחראי מקצה לקצה על מוצר מסוים – כולל ניתוח שוק, קידום, מכירה, ומעקב אחר הביצועים בשטח. רעיון זה נחשב לבסיס הגישה המודרנית של מנהל המוצר כבעל אחריות רוחבית לאורך מחזור חיי המוצר כולו.

במהלך המאה ה־20 התפתח התחום בעיקר בתעשייה של מוצרי צריכה שוטפים (FMCG) ולאחר מכן בתעשיות הטכנולוגיה. בשנות ה־80 וה־90 של המאה ה-20, עם עליית חברות התוכנה כמו אורקל, מיקרוסופט ואדובי, אומץ התפקיד של מנהל מוצר גם בעולם הדיגיטלי, אך עם דגשים שונים – כגון חוויית משתמש, ניהול דרישות טכנולוגיות וגרסאות תוכנה.

במאה ה־21, ובעיקר בעידן הסטארט-אפים, תפס התחום תאוצה אדירה. החברות בעמק הסיליקון, ובראשן אמזון, פייסבוק, גוגל ואפל, הגדירו מחדש את תפקיד מנהל המוצר כמי שמשלב חשיבה עסקית, הבנה טכנולוגית ורגישות לצורכי משתמשים. במקביל נוצרו תתי־התמחויות כמו בעל המוצר (Product Owner) בעולמות של פיתוח תוכנה זריז, מנהל מוצר טכני (Technical Product Manager), Growth Product Manager ועוד.

כיום, ניהול מוצר נחשב לאחד מהתחומים המרכזיים בכל ארגון טכנולוגי או שיווקי מודרני, ותוכניות הכשרה מקצועיות רבות נוצרו כדי ללמד את עקרונותיו – באקדמיה, בקורסים מקוונים, ובהכשרות פנימיות בארגונים.

 תפקיד מנהל המוצר 
מנהלי מוצר מנהלים את קוי המוצרים של החברה על בסיס יומיומי. ויש להם תפקיד מרכזי בהשגת יעדי הצמיחה, התזרים והרווחיות של החברה. הם אלו שאחראים על בניית תוכנית עסקית למוצרים, הגדרת דרישות, תכנון ופיתוח, שיווק והשקה, תמחור, יצירת מפת דרכים ועוד. בהתאם לגודל החברה, התעשייה בה היא פועלת וההיסטוריה שלה, לניהול מוצר יש מגוון פונקציות ותפקידים. לעיתים קרובות ישנה אחריות לדוח רווח והפסד כמדד מפתח להערכת ביצועי מנהל המוצר.

מנהל המוצר אחראי על מוצר של הארגון - דוגמת תוכנה, מוצר מוחשי או מוצר של קניין רוחני.

בחלק מהמקרים מנהל מוצר אחראי על חיי המוצר מתחילתם ועד סופם: ייזום, אפיון, עיצוב, ייצור (הפקה או רכישה), בקרת איכות, חישוב חיי מדף, הטמעה, מדידה, וכשנדרש אף סיום פעילות מוצר והוצאתו מהשוק. במקרים אחרים מנהל המוצר אחראי רק על חלק מחיי המוצר, כך שלמוצר יש מנהלי מוצר אחדים: מנהל המוצר באגף השיווק אחראי על שיווק המוצר, מנהל המוצר באגף התפעול אחראי על השירות ללקוחות וכדומה. במצב זה נדרשת אינטראקציה בין מנהלי המוצר השונים.

ארגון כאמור יכול לקבל החלטה על אימוץ מודל מלא או חלקי של האחריות הנגזרת מהתפקיד. מנהל המוצר מפעיל תהליכי שרשרת המשלבים תהליכים נוספים, עליו לנהל או לפקח על התהליך המרכזי ועל תהליכי המשנה באמצעות אינדיקטורים של בדיקת משאבים (כסף, משאבי כח אדם ולוח זמנים).

 משימות עיקריות 

 ניתוח שוק, מחקר לקוחות ומגמות תחרותיות
 הגדרת דרישות ופיתוח אסטרטגיית מוצר ומפת דרכים
 הגדרת מדדי ביצוע מרכזיים (KPI)
 תיאום בין צוותים: פיתוח, שיווק, מכירות, תמיכה, משפטי
 השקה, קבלת משוב, שיפור מתמיד

 ניהול מוצר תוכנה 
כאשר מדובר בפיתוח מוצר בעולמות התוכנה המשימות של מנהל המוצר כוללות גם

 תכנון של חוויית משתמש וממשק משתמש, עיצוב המוצר
 כאשר מדובר בפיתוח תוכנה זריז מנהלי מוצר אחראים על הגדרת דרישות בצורה שתמקסם את הערך ללקוח, תוך כדי מדידה, בקרה, ושיפור מיידי ברמת יחידת מסירה ללקוח.

בניהול מוצר רזה מפרידים לעיתים בין תפקיד בעל המוצר (Product Owner) שמתרכז בניהול הטקטי של עתודות המוצר, לבין מנהל המוצר שאמון על אסטרטגיה והיבטים ארוכי טווח.

 חקר השימוש במוצר 
שתי גישות בחקר השימוש במוצר:
Outbound
פנייה החוצה, ניתוח תפקוד וביצועי המוצר מנקודת מבטם ושביעות רצונם של משתמשי הקצה. ניתוח זה נעשה על ידי ראיונות עם המשתמשים, קבלת משוב ותצפיות על אופן השימוש. במוצרי תוכנה למשל, מצולמים ממשקי המוצר בזמן השימוש ואלו משמשים להבנת התנהגות המשתמשים עם המוצר.

Inbound
פנייה פנימה, ניתוח ביצועי המוצר מנקודת מבטם ושביעות רצונם של לקוחות המוצר ובעלי המוצר (פנים ארגוני)

 ראו גם 
 מחזור חיי מוצר
 RFM (מחקר שוק)
 סטארט אפ רזה
 פיתוח תוכנה זריז
 שיווק מוצרים עתירי טכנולוגיה
 חוויית משתמש
 מפת דרכים טכנולוגית
 מחזור חיי טכנולוגיה

קישורים חיצוניים


 מה זה מנהל מוצר? באתר לסטארטאפ




 הערות שוליים 

קטגוריה:שיווק